**Molėtų rajono savivaldybės taryba**

**SPRENDIMAS**

**DĖL savivaldybės turto perdavimo pagal panaudos sutartį molėtų r. alantos gimnazijai**

2016 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 ir 5 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunkčiu ir 6.1 papunkčiu,atsižvelgdama į Molėtų rajono savivaldybės administracijos direktoriaus 2016 m. rugpjūčio 29 d. įsakymą Nr. B6-715 „Dėl savivaldybės nekilnojamojo turto pripažinimo nereikalingu Molėtų rajono savivaldybės administracijos funkcijoms vykdyti“ ir Molėtų r. Alantos gimnazijos 2016 m. spalio 7 d. raštą Nr. D10-144 „Dėl patalpų perdavimo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų r. Alantos gimnazijai (kodas 191227973) pagal panaudos sutartį 10 metų laikotarpiui neatlygintinai naudoti savarankiškosios savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui Molėtų rajono savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas 39,74 kv. m ploto patalpas (plane pažymėtos 2-3) ir 133,69 kv. m ploto bendro naudojimo patalpas (plane pažymėtos 1-1, 1-2, 1-5, 1-6, 2-1, 2-2) pastate - mokykloje (inventorinis Nr. 486050, registro Nr. 90/71853, bylos Nr. 62/8991, plane pažymėtas 2C2p, unikalus Nr. 6291-0001-5020), esančiame Molėtų r. sav., Balninkų mstl., Gedimino g. 10. Perduodamų patalpų įsigijimo vertė – 5007,51 Eur, likutinė vertė 2016 m. spalio 1 d. – 2395,67 Eur.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto nekilnojamojo turto panaudos sutartį ir turto perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras